
ערכין כז ע"א



טקסט הדף מנוקד



וְהָכָא קְרָא אַשְׁכֻּחַ וּדְרֻשׁ(י) לִכְתּוֹב רַחֲמָנָא אִם מִשְּׂדֵה מִקְנָתוֹ אֲשֶׁר לֹא שְׂדֵה אֲחוּזָּתוֹ אִי נָמֵי אֲשֶׁר לֹא שְׂדֵה אֲחוּזָּה מַאי מִשְּׂדֵה אֲחֻזָּתוֹ שָׂדֶה שֶׁאֵינָהּ רְאוּיָה לִהְיוֹת שְׂדֵה אֲחוּזָּה יָצְתָה זוֹ שֶׁרְאוּיָה לִהְיוֹת שְׂדֵה אֲחוּזָּה


הַכֹּהֲנִים וְהַלְוִיִּם מַקְדִּישִׁין לְעוֹלָם וְכוּ' בִּשְׁלָמָא גּוֹאֲלִין אִצְטְרִיךְ לְאַפּוֹקֵי מִדְּיִשְׂרָאֵל דְּלָא פָּרְקִי אֶלָּא עַד יוֹבֵל קָא מַשְׁמַע לַן דְּכֹהֲנִים וּלְוִיִּם גּוֹאֲלִין לְעוֹלָם אֶלָּא מַקְדִּישִׁין מַאי אִירְיָא כֹּהֲנִים וּלְוִיִּם אֲפִילּוּ יִשְׂרָאֵל נָמֵי


וְכִי תֵּימָא בִּשְׁנַת הַיּוֹבֵל עַצְמָהּ הָנִיחָא לִשְׁמוּאֵל דְּאָמַר בִּשְׁנַת הַיּוֹבֵל עַצְמָהּ לָא קָדְשָׁה קָא מַשְׁמַע לַן דְּכֹהֲנִים וּלְוִיִּם מַקְדִּישִׁין לְעוֹלָם אֶלָּא לְרַב מַאי אִירְיָא כֹּהֲנִים וּלְוִיִּם אֲפִילּוּ יִשְׂרָאֵל נָמֵי


וּלְטַעְמָ(י)ךְ בֵּין לִפְנֵי הַיּוֹבֵל בֵּין לְאַחַר הַיּוֹבֵל לְמָה לִי אֶלָּא אַיְּידֵי דִּתְנָא רֵישָׁא לִפְנֵי הַיּוֹבֵל וּלְאַחַר הַיּוֹבֵל תְּנָא סֵיפָא נָמֵי בֵּין לְאַחַר הַיּוֹבֵל בֵּין לִפְנֵי הַיּוֹבֵל


וְאַיְּידֵי דִּתְנָא רֵישָׁא אֵין מַקְדִּישִׁין וְלֹא גּוֹאֲלִין תְּנָא נָמֵי סֵיפָא מַקְדִּישִׁין וְגוֹאֲלִין


הֲדַרַן עֲלָךְ אֵין מַקְדִּישִׁין


מַתְנִי' הַמַּקְדִּישׁ אֶת שָׂדֵהוּ בְּשָׁעָה שֶׁאֵין הַיּוֹבֵל אוֹמֵר לוֹ פְּתַח אַתָּה רִאשׁוֹן שֶׁהַבְּעָלִים נוֹתְנִין חוֹמֶשׁ וְכׇל אָדָם אֵין נוֹתְנִין חוֹמֶשׁ


מַעֲשֶׂה בְּאֶחָד שֶׁהִקְדִּישׁ שָׂדֵהוּ מִפְּנֵי רָעָתָהּ אָמְרוּ לוֹ פְּתַח אַתָּה רִאשׁוֹן אָמַר הֲרֵי הִיא שֶׁלִּי בְּאִיסָּר אָמַר רַבִּי יוֹסֵי לֹא אָמַר זֶה בְּאִיסָּר אֶלָּא בְּבֵיצָה שֶׁהֶקְדֵּשׁ נִפְדֶּה בְּכֶסֶף וּבְשָׁוֶה כֶּסֶף אָמַר לוֹ הִגַּעְתִּיךָ נִמְצָא מַפְסִיד אִיסָּר וְשָׂדֵהוּ לְפָנָיו


גְּמָ' הַמַּקְדִּישׁ שָׂדֵהוּ בְּשָׁעָה כּוּ' אוֹמְרִין וְהָתַנְיָא כּוֹפִין מַאי אוֹמְרִין נָמֵי כּוֹפִין וְאִיבָּעֵית אֵימָא מֵעִיקָּרָא אוֹמְרִין אִי צָאֵית צָאֵית וְאִי לָא כּוֹפִין


שֶׁהַבְּעָלִים נוֹתְנִין חוֹמֶשׁ וְכוּ' מַאי אִירְיָא שֶׁהַבְּעָלִים נוֹתְנִין חוֹמֶשׁ תִּיפּוֹק לֵיהּ דְּאַיְּידֵי דַּחֲבִיבָה עֲלֵיהּ טָפֵי וּפָרֵיק לַהּ וְעוֹד מִצְוַת גְּאוּלָּה בָּאָדוֹן


חֲדָא וְעוֹד קָאָמַר חֲדָא דְּאַיְּידֵי דַּחֲבִיבָה עֲלֵיהּ טָפֵי וּפָרֵיק לַהּ וְעוֹד מִצְוַת גְּאוּלָּה בָּאָדוֹן הִיא וְעוֹד שֶׁהַבְּעָלִים נוֹתְנִין חוֹמֶשׁ כּוּ'


מַעֲשֶׂה בְּאֶחָד שֶׁהִקְדִּישׁ שָׂדֵהוּ וְכוּ' לֵימָא בְּהָא קָמִיפַּלְגִי דְּרַבִּי יוֹסֵי סָבַר שָׁוֶה כֶּסֶף כְּכֶסֶף וְרַבָּנַן סָבְרִי שָׁוֶה כֶּסֶף אֵינוֹ כְּכֶסֶף


וְהָא קַיְימָא לַן דְּשָׁוֶה כֶּסֶף כְּכֶסֶף דְּכוּלֵּי עָלְמָא שָׁוֶה כֶּסֶף כְּכֶסֶף וְהָכָא בְּפוֹדִין בְּדָבָר שֶׁאֵין בְּחוּמְשׁוֹ שָׁוֶה פְּרוּטָה קָמִיפַּלְגִי תַּנָּא קַמָּא סָבַר אִיסָּר דְּאִיכָּא בְּחוּמְשׁוֹ שָׁוֶה פְּרוּטָה פָּרְקִינַן וְרַבִּי יוֹסֵי כְּבֵיצָה נָמֵי פָּרְקִינַן


אָמַר לוֹ הִגַּעְתִּיךָ נִמְצָא מַפְסִיד אִיסָּר וְשָׂדֵהוּ לְפָנָיו סְתָמָא כְּרַבָּנַן


מַתְנִי' אָמַר אֶחָד הֲרֵי הִיא שֶׁלִּי בְּעֶשֶׂר סְלָעִים וְאֶחָד אוֹמֵר בְּעֶשְׂרִים וְאֶחָד אוֹמֵר בִּשְׁלֹשִׁים וְאֶחָד אוֹמֵר בְּאַרְבָּעִים וְאֶחָד אוֹמֵר בַּחֲמִשִּׁים חָזַר בּוֹ שֶׁל חֲמִשִּׁים מְמַשְׁכְּנִין מִנְּכָסָיו עַד עֶשֶׂר חָזַר בּוֹ שֶׁל אַרְבָּעִים מְמַשְׁכְּנִין מִנְּכָסָיו עַד עֶשֶׂר


חָזַר בּוֹ שֶׁל שְׁלֹשִׁים מְמַשְׁכְּנִין מִנְּכָסָיו עַד עֶשֶׂר חָזַר בּוֹ שֶׁל עֶשְׂרִים מְמַשְׁכְּנִין מִנְּכָסָיו עַד עֶשֶׂר חָזַר בּוֹ שֶׁל עֶשֶׂר מוֹכְרִין אוֹתוֹ בְּשׇׁוְויוֹ וְנִפְרָעִין מִשֶּׁל עֶשֶׂר אֶת הַמּוֹתָר


הַבְּעָלִים אוֹמְרִים בְּעֶשְׂרִים וְכׇל אָדָם אוֹמְרִים בְּעֶשְׂרִים הַבְּעָלִים קוֹדְמִין מִפְּנֵי שֶׁהֵם מוֹסִיפִין חוֹמֶשׁ אָמַר אֶחָד הֲרֵי הִיא שֶׁלִּי בְּעֶשְׂרִים וְאַחַת




רש"י





	והכא קרא אחרינא אשכח ודרוש. דהקדישה ואח''כ מת אביו תיהוי אחוזה דאל''כ דלא רבי לן קרא אלא מת אביו ואח''כ הקדישה ניכתוב קרא אשר לא אחוזתו ומתרביא הא דר' מאיר דדריש יצתה זו שהיא כבר אחוזה: משדה למה לי. ש''מ לכדאמרינן למדרש הקדישה ואח''כ מת אביו: יצתה זו. שבשעת הקדש היתה ראויה להיות שדה אחוזה: אפי' ישראל נמי. דהא תניא בריש פירקין (דף כד.) מקדישין לפני היובל וכו' (ואי משום דקתני מתני' אין מקדישין פחות משתי שנים לפני היובל הא אוקימנא (שם) דעצה טובה קמ''ל): הניחא לשמואל. דאמר גבי ישראל לא קדשה אצטריך לאשמועי' דגבי כהנים קדשה: אלא לרב. ליכא למימר הכי דמהיכא תיתי לן מקראי: איידי דתנא רישא. ישראל תנא סיפא גבי לוים: מתני' המיקדיש שדהו בשעה שאין היובל. בזמן שאין היובל נוהג: פתח אתה ראשון. בכמה אתה רוצה לפדותה ומפני ריוח של הקדש שואלין לו תחלה: שהבעלים נותנין חומש. ולהכי נקט בשעה שאין היובל נוהג דבזמן שנוהג אין צריך לשואלו בכמה תפדנה שהרי דמיה קצובין בית כור בנ' סלע ובשדה אחוזה קא מיירי ובזמן שאין יובל נוהג נפדית בשוייה כדתניא בשילהי פירקין אין שדה אחוזה נוהג אלא בזמן שהיובל נוהג: מפני רעתה. שהיתה יציאתה מרובה על השבח: לא אמר זה באיסר. אלא הרי היא שלי בביצה שהקדש נפדה בכסף ובשוה כסף: אמר לו. הגזבר: הגעתיך. הרי היא שלך: גמ' והתניא כופין. את הבעלים לפתוח ראשון: דמצות גאולה באדון. בפ''ק דבכורות (דף יג.): טפי ופריק לה. מוסיף ופודה יותר משאר אדם: מצות גאולה באדון. דכתיב ואם לא יגאל ונמכר בערכך אלמא מצות גאולה קודמת למכירה: והא קי''ל שוה כסף ככסף. דאמרי' בבבא קמא (דף ז.) ישיב לרבות שוה כסף אפי' סובין: הך סתמא. דקתני מפסיד איסר ולא קתני נמצא מפסיד ביצה רבנן היא ולא רבי יוסי: מתני' ממשכנין מנכסיו עשר סלעים. נמצא ביד גזבר עשרים וכן שלשים יתן שלשים הרי חמשים: אמר אחד הרי היא שלי בכ''א. לאחר שאמרו בעלים בעשרים:





תוספות





	מתני' המקדיש שדהו בשעה שאין היובל נוהג. פירוש בזמן שאין היובל נוהג דאז הוא נפדה בשוייו ויש בו ריוח להקדש לפתוח תחלה הבעלים מפני החומש אבל בזמן שהיובל נוהג הוא נפדה לפי זרעו בנ' סלעים בית זרע חומר שעורים ובשדה אחוזה מיירי ובזמן הבית מיירי דאיכא רווחא להקדש דאי שלא בזמן הבית מחללו אם ירצה אפי' לכתחלה על שוה פרוטה לפי שאין בו ריוח להקדש דלאיבוד אזיל כדאיתא לקמן בסוף פירקין (דף כט.) ההוא דאחרים לנכסיה אתא לקמיה דרב יהודה א''ל שקול ד' זוזי אחיל עלייהו ושדינהו בנהרא ולישתרי לך וא''ת היאך נמצא בזמן שאין היובל בזמן הבית י''ל בזמן שגלו ישראל דבעינן כל יושביה עליה: אמר ר' יוסי כו'. תימה איך היה זה המעשה בימי ר' יוסי והלא ר' יוסי לא היה בזמן הבית ואם כן לא הוצרך לפתוח תחילה בבעלים וי''ל דפליג על פי הקבלה ע''פ שאירע בזמן הבית א''נ אפי' שלא בזמן הבית גאולה בבעלים תחילה כדכתיב (ויקרא כז) אם לא יגאל ונמכר: מאי אומרין כופין. וא''ת מ''ש דצריך כפיה הכא טפי מכל הני דתנן בסוף פ''ק דבכורות (דף יג.) מצות פדייה קודמת למצות עריפה מצות יעידה קודמת למצות פדייה מצות ייבום קודמת למצות חליצה מצות גאולה באדון קודמת (למצות) לכל אדם ומפיק כולהו מקראי התם ולא אשכחן כפייה כי אם בזה וי''ל דשאני הכא דיכול לבא לידי תקלה אם יהנו העולם. ממנה: רבי יוסי סבר בכביצה נמי פרקינן. ובפ' הזהב (ב''מ דף נג:) איכא פלוגתא איכא מ''ד בו ובחומשו ואיכא מאן דאמר בו אע''ג שאין בחומשו ונראה דכביצה היינו שוה פרוטה:





רבינו גרשום

אשכח ודרוש. דיצאת זו שראויה להיות שדה אחוזה ולאו משום טעמא דקנין פירות לא כקנין הגוף דמי:



דקמ"ל דכהנים ולוים גואלין לעולם. אפי' בשנת היובל:



אמר לך רב ולטעמיך כיון דבשנת יובל עצמה הקדיש ש"מ בין לפני יובל ובין לאחר יובל ולמה לי למיתנייה אלא איידי דתנא רישא דמתניתין אין מקדישין לפני יובל ולא גואלין אחר יובל פחות משנה תנא נמי סיפא בין לפני יובל וכו' ואיידי דתנא אין מקדישין [ולא גואלין תנא נמי סיפא מקדישין] וגואלין ולעולם מקדישין לא אצטריך למתני אלא גואלין איצטריך כדאמר ואיידי דתני גואלין לעולם תנא מקדישין לעולם:



סליק פירקא



אומר לו. להמקדיש בשעה שמכריזין אותה לפדותה [אומר לו לבעלים] פתח אתה ראשון בכמה אתה רוצה לפדותה לפי שאם לא ימצא מי שירצה לפדותה ביוקר מן הבעלים מוטב שיפדנה הבעלים משום ריוח דהקדש לפי שהבעלים מוסיפין חומש על פדיונן:



מפני רעתה. או מפני שהיה מס שלה מרובה או לפי שהיציאה היתה יתירה על השבח:



ואמרו לו פתח אתה ראשון ואמר הרי היא שלי באיסר. שלא היה מחשבה ביותר מפני רעתה:



אמר רבי יוסי לא כך היה מעשה. כלומר שלא אמר הרי היא שלי באיסר אלא הרי היא שלי בביצה. ומכאן אתה למד שהקדש אינו כמעשר שני שאינו נפדה אלא בכסף אלא דהקדש נפדה בכסף ובשוה כסף:



אמרו לו הגעתיך. תהא שלך ותן האיסר:



נמצא מפסיד איסר. שנותנו להקדש:



ושדהו לפניו. היא שלו עם רעתה ויש לו ב' הפסדות אחר החזרה אחד שחזרה לו שדהו ואחד שהפסיד האיסר:



והתניא כופין. משום (דהוא הקדיש) [ריוח הקדש] כדי שיוסיף חומש:



דאיידי דחביבא ליה טפי ופריק. כלומר לפי שהוא מכירה יותר מאחר כמה היא עושה יוסיף בפדיונה יותר ממי שאינו מכירה:



ועוד מצות גאולה באדון. כדתנן בפרק קמא דבכורות מצות גאולה באדון קודמת לכל אדם:



חדא ועוד קאמר כו'. והא קי"ל בכל דוכתא דשוה כסף ככסף חוץ ממעשר שני:



בכביצה נמי פרקינן. אע"ג דאין בחומשה שוה פרוטה:



סתמא כרבנן דאמרי בחומשה בעינן פרוטה [דהיינו ת"ק (ור' דאמרי) [דר"י] דאמר הרי היא שלי באיסר ושמעינן מינה שאין פודין בדבר שאין בחומשו שוה פרוטה]:



ואחד אומר בחמשים כשומה של תורה דכתיב בחמשים שקל כסף:



חזר בו של חמשים. שנתחרט בו:



ממשכנין מנכסיו עד עשר. כלומר שממשכנין אותו כשיעור אותו תוספת שהוסיף יותר מן האחרים דאמירתו לגבוה כמסירתו להדיוט וכן כולם ממשכנין אותן כשחזרו בהן כשיעור כל אחד מה שהוסיף על חברו:



חזר בו של עשר מוכרין אותה בשוויה. ואם לא יכלו למוכרה [בעשר] נפרעין משל עשר את המותר עד שיהא להקדש בה עשר סלעים הואיל וזה שמאה בעשר סלעים:





רש"ש

גמרא תנא סיפא נמי בין לפני היובל בין לאחר היובל. כצ"ל:



במשנה א"ל הגיעתך. כ"ה הגי' במשניות והיא נכונה יותר:



גמרא תיפוק ליה כו' טפי ופריק לה. ק"ל בשלמא לטעמא דמתניתין איכא רווחא דהקדש כגון אם החליט בדעתו שלא ליתן בעדה יותר מעשרים לכן אם הוא יפתח ראשון בך'. כשיתן אחר כ"א יכופו אותו לתת כ"ו בע"כ כדלקמן. משא"כ כשיפתח אחר בכ"א תו לא יחפוץ לפדותה כלל כי יודע שבעד כ' לא יתנו לו. משא"כ לטעם זה אף אם יפתח אחר ג"כ הוא טפי עליה:



שם ועוד מצות גאולה באדון. ק"ל דלמא מתניתין טעמא דקרא קמפרש. וכמו בס"פ דלעיל גבי שדה מקנה דא"י לכהנים ביובל דאמרה טעם שאין אדם מקדיש דבר שאינו שלו אע"ג דקרא כתיב. ובמש"כ התוי"ט שם דיש נ"מ לדינא בהטעם מיושבת קושיא זו אך ק"ל דלפ"ז תליא זה בפלוגתת ר"ש ורבנן אם דרשינן טעמא דקרא עמש"כ התוי"ט בפ"ב דיבמות מ"ה:



רש"י ד"ה ל"א זה באיסר. אלא כו' בביצה. כצ"ל כמו שהוא בפנים:



רש"י ד"ה והתניא וד"ה דמצות. צ"ל דבור אחד:



במשנה אמר אחד ה"ה שלי בכ"א הבעלים נותנין כ"ו כו'. נ"ל דאם ירצו הבעלים לתת לגיזבר החומש לבד דהיינו ה' סלעים (ואולי דדי אפי' בד' וכ"מ מקושיית הגמרא ולימרו אתא גברא בחריקין) הרשות בידם והשדה תשאר אצל האחר בכ"א בע"כ. (וכן בשארי הבבות לפי חשבון שימולא רק כ"ה). ואלת"ה לקתה מדת הדין שיבא אחר ויוסיף על מחיר השדה שאמרו הבעלים עד פחות מעט מחומש רק בכדי שיכופו את הבעלים לפדות בתוספתו של זה:





הגהות יעב"ץ

גמ' חזר בו של עשר מוכרין אותה בשווי' כצ"ל:


רש"י ד"ה ממשכנין וכו' סלעים. נ"ב ובן ארבעים יתן ארבעים חזר בו של ארבעים ממשכנין מנכסיו עד עשרים נמצא כו' כ"ז נשמט בהכרח:


בא"ד ובן שלשים יתן שלשים כצ"ל:


תד"ה רבי יוסי סבר וכו' ונראה דכביצה היינו שוה פרוטה. נ"ב זה מדויק לפמ"ש בס"ד בלח"ש רפ"ט דשביעית שנמצא ככר מפונדיון הלקוח מנחתום שוה איסר והוא שמונה ביצים כמ"ש רפ"ט דעירובין והפרוטה היא אחד משמונה באיסר האטלקי:





שערי תורת בבל

(כז א תוספות) ד"ה המקדיש וכו' ויש בו ריוח להקדש לפתוח תחילה הבעלים מפני החומש אבל וכו'.—דברים הללו נפלאים ממני, שהרי אפי' בזמן שהיובל נוהג, שאז דמיה קצובים, אם הבעלים פודים אותה הם חייבים להוסיף חומש, ומקרא מלא הוא בתורה (ויק' כז כט) ושנוי גם במשנה (לעיל כה א). לפיכך נראים דברי הרמב"ם בפיה"מ כאן שכתב, דבזמן שהיובל נוהג אין כופין את הבעלים לפדות מטעם, דכשהם פודים אותה שוב אינה יוצאת מהם לעולם, אבל כשאחר פודה אותה הרי היא יוצאת ממנו ביובל ומתחלקת לכהנים שבאותו משמר. וכן מוכח בתוספתא פ"ד הכ"ב דתני בה "המקדיש שדה אחוזתו שלא בשעת היובל, ביתו ומטלטלין בין בשעת היובל ובין שלא בשעת היובל - כופין את הבעלים לפתוח ראשון". והטעם מובן מעצמו: בבית ומטלטלין אפי' בשעת היובל אם גאלם אחר אינם יוצאים לכהנים ביובל (עי' לקמן לג א).

